የኢትዮጵያ ፕሪሚየር ሊግ ክለቦች ዳሰሳ – ክፍል 2
 4ኛ
ተጫወተ – 13 ፣ አሸነፈ – 6 ፣ አቻ – 2 ፣ ተሸነፈ – 5 ፣ አስቆጠረ – 13 ተቆጠረበት 16
 ፡ ቢጫ ካርድ – 15 ፣ ቀይ ካርድ – 3 – የድቻ የመከላከል አጨዋወት እና የመልሶ ማጥቃት እንቅስቃሴ መልካም ነው፡፡ የመሳይ ተፈሪ ቡድን በተለይ ከሜዳው ውጪ ነጥብ ይዞ ለመውጣት በጥልቀት ይከላከላል፡፡ ተከላካዮቹ በማጥቃት አንቅስቃሴ የማይሳተፉ በመሆኑ ለመልሶ ማጥቃት የተጋለጡ አይደሉም፡፡ ከተቆጠረባቸው 16 ግቦች መካከል ግማሹን ያስተናገዱት ከቅዱስ ጊዮርጊስ እና ሀዲያ ሆሳዕና ጋር በመሆኑ የተቆጠረባቸው የግብ መጠን የተከላካይ ክፍሉን ጥንካሬ አይገልጽም፡፡ ሌላው የድቻ ጠንካራ ጎን አሰልጣኝ መሳይ ተፈሪ ናቸው፡፡ በርካታ ተጫዋቾችን ለቆ የውድድር አመቱን የጀመረው ወላይታ ድቻ እንደተፈራው ቁልቁል ሳይወርድ በጥሩ ደረጃ ላይ ሆኖ ያጠናቀቀው በአሰልጣኙ ብርታት ነው፡፡ – የቡድኑ ዋንኛ ችግር በየጨዋታው ይዞት የሚገባው ሲስተም ተመሳሳይ መሆን ነው፡፡ የአሰልጣኙ የመጀመርያ ምርጫ መከላከል በመሆኑ ቡሉም ጨዋታ ለማለት በሚያስችል ሁኔታ በጥንቃቄ ላይ የተመሰረተ አጨዋወት ይከተላል፡፡ በዚህም ምክንያት በየጨዋታው በአማካይ 1 ግብ ብቻ አስቆጥረዋል፡፡ ሌላው የቡድኑ ችግር በመጨረሻዎቹ ጨዋታዎች ቢቀረፍም የወጥነት ችግር አለበት፡፡ በተከታታይ ጨዋታዎችን አሸንፎ ጥሩ ግስጋሴ ማድረግ ይጀምርና ተመልሶ በተከታታይ ይሸነፋል፡፡ – አዳዲስ ፈራሚዎቹ አማኑኤል ተሾመ ፣ ፈቱዲን ጀማል ፣ ቶማስ ስምረቱ እና ወንድወሰን አሸናፊ በመጀመርያ የውድድር ዘመናቸው ድንቅ አቋም እያሳዩ ይገኛሉ፡፡ ከቡድኑ ነባር ተጫዋቾች አንዱ የሆነው አላዛር ፋሲካም ቡድን የመምረት ሃላፊነቱን በብቃት እየተወጣ ይገኛል፡፡ – ከቡድኑ የለቀቀ ተጫዋች የሌለ ሲሆን በክረምት ቡድኑን ለቆ ለሀዋሳ የፈረመው መክብብ ደገፉ ወደ ቡድኑ ተመልሷል፡፡ – በድቻ ለውጦች የሌሉ በመሆናቸው በመጀመርያው ዙር በአመዛኙ የተጠቀሙነትን ቋሚ አሰላለፍ ይጠቀማሉ ተብሎ ይጠበቃል፡፡
ደረጃ – 5ኛ
ተጫወተ – 13 ፣ አሸነፈ – 4 ፣ አቻ – 7 ፣ ተሸነፈ – 2 ፣ አገባ -15 ገባበት – 17
 – ቢጫ ካርድ – 22 ፣ ቀይ ካርድ- 1ከወጣ ገባ የውድድር ዘመን ጅማሬ በኋላ በሂደት ከፍ ያለ ደረጃ ላይ ሆኖ አንደኛውን ዙር አጠናቋል፡፡ ባለፈው ካውድድር ዘመን 2ኛ ዙር የጀመረው የቁልቁለት መንገድ አብቅቶም ተሸሽሎ ቀርቧል፡፡ – የሲዳማ ቡና ጥንካሬ የተደራጀ እቅስቃሴው ነው፡፡ አሰልጣኝ ዘላለም ሽፈራው 5 አማካዮችን የሚጠቀሙ ሲሆን የተከላካይ መስመሩም በመጨረሻዎቹ ጨዋታዎች ወደ ጠንካራነት ተመልሷል፡፡ አሰልጣኝ ዘላለም የሲዳማ ሌላው ጠንካራ ጎን ናቸው፡፡ በመጀመርያዎቹ ጨዋታዎች ተቸግሮ የነበረው ሲዳማ አሰልጣኙ ከተመለሱ በኋላ መሻሻል ችሏል፡፡ – የአጥቂ መስመሩ ስል አይደለም፡፡ ኤሪክ ሙራንዳ ፣ አንዱአለም ንጉሴ እና በረከት አዲሱ የጫማ መስቀያ ጊዜያቸው በመቃረቡ ቀድሞ የነበራቸው ፍጥነት ፣ ጥንካሬ እና ግብ ፊት ያላቸው አስፈሪነት ከድቷቸል፡፡ የቡድኑ የማጥቃት እንቅስቃሴም ከወራቤ ከተማ መጥቶ ሳይጠበቅ መጉላት የቻለው የቻለው አዲስ ግደይ ጥገኛ ነው፡፡ – የአዲስ ግደይ ድንቅ አቋም ለሲዳማ ቡና ውጤታማነት ቁልፉ ሰው ነው፡፡ ወሰኑ ማዜ ፣ አዲስ ፈራሚዎቹ ሙሉአለም መስፍን እና አንተነህ ተስፋዬም ጥሩ የውድድር ዘመን እያሳለፉ ይገኛሉ፡፡
ለውጦች ፡ አዲ የገባ ተጫዋች የለም፡፡ እንዳለ ከበደ ወደ አርባምንጭ ከተማ ሲመለስ ከክለቡ ይሰናበታል ተብሎ ሲጠበቅ የነበረው በረከት አዲሱ አሁንም በክለቡ እንዳለ ተነግሯል፡፡ አዳዲስ ተጫዋቾች ቡድኑን ባለመቀላቀላቸው የአሰላለፍ ለውጦች ይኖራሉ ተብሎ አይጠበቅም፡፡
ደረጃ – 6ኛተጫወተ -13 ፣ አሸነፈ – 5 ፣ አቻ – 3 ፣ ተሸነፈ – 5 ፣ አገባ – 11 ፣ ገባበት – 12
 – ቢጫ ካርድ – 21 ፣ ቀይ ካርድ – 1ከ3 የውድድር ዘመን በኋላ ወደ ፕሪሚር ሊግ የተመለሰው ድሬዳዋ ከተማ መልካም የሚባል የውድድር አመት በማሳለፍ ላይ ይገኛሉ፡፡
 ፡ የአማካይ መስመሩ የቡድኑ ጠንካራ ጎን ነው፡፡ ኳስን የሚቆጣጠር ቡድን ሲሆን አማካዮቹ ለግብ አመቻችተው የሚሰጧቸውን ኳሶች አጥቂዎቹ በተገቢው መንገድ ቢጠቀሙባቸው ኖሮ ድሬዳዋ ደረጃው ከዚህም ከፍ ይል ነበር፡፡ – የአጥቂ መስመሩ እጅግ የሳሳ ነበር፡፡ አሰልጣኝ መሰረት በአጥቂዎች እጥረት ምክንያት የቀኝ ተከላካዩ ፍቃዱ ታሰን አጥቂ አድርጋ እስከ ማጫወት ደርሳ ነበር፡፡ ፍቃዱ ወርቁ እና በብሄራዊ ሊጉ ኮከብ ግብ አግቢ ሆኖ ያጠናቀቀው በላይ አባይነህ እንደተጠበቁት የአጥቂ መስመሩ ላይ ልዩነት መፍጠር አልቻሉም፡፡ – ይሁን እንዳሻው የቡድኑ የልብ ምት ነው፡፡ የማጥቃት እና የመከላከል ሚዛኑን ጠብቆ ለቡድኑ ድንቅ እንቅስቃሴ ማበርከት ችሏል፡፡ ተስፋዬ ዲባባ ፣ ዳዊት እስጢፋኖስ እና ሄኖክ አዱኛ ሌሎች ጥሩ እቅስቃሴ ያደረጉ ተጫዋቾች ናቸው፡፡ለውጦች ፡ ፉአድ ኢብራሂም እና ዮርዳኖስ አባይ ቡድኑን ሲቀላቀሉ ፍቃዱ አለሙ ደግሞ ክለቡን ለቆ ለአአ ከተማ የፈረመ ተጫዋች ነው፡፡ ፡ ሁለት አጥቂዎች ቡድኑን በመቀላቀላቸው የድሬዳዋ የፊት መስመር ላይ ለውጦች ይኖራሉ፡፡ አሰልጣኝ መሰረት ማኒ በምትመርጠው የ4-3-3 አሰላለፍ ፉአድ የመስመር አጥቂነቱን ፣ ዮርዳኖስ ደግሞ የመሀል አጥቂነቱን ቦታ ይዛሉ ተብሎ ይጠበቃል፡፡ደረጃ – 7ኛተጫወተ – 13 ፣ አሸነፈ – 3 ፣ አቻ – 8 ፣ ተሸነፈ – 2 ፣ አገባ -10 ፣ ገባበት – 9
 – ቢጫ ካርድ – 23 ፣ ቀይ ካርድ – 1በአቻ ውጤቶች የተሞላው የንግድ ባንክ የዘንድሮ የውድድር ዘመን ጉዞ በደረጃ ሰንጠረዡ ወገብ ላይ እንዲመቀመጥ አሰገድዶታል፡፡ ፡ የተከላካይ መስመሩ ከሌሎቹ ክፍሎች በንፅፅር ጠንካራው ነው፡፡ ከቅዱስ ጊዮርጊስ በመቀጠል በሊጉ ጥቂት ግብ ያስተናገደው ንግድ ባንክ እንደ አጥቂ መስመሩ ደካማነት ባይሆን ኖሮ በደረጃ ሰንጠረዡ ከፍ ያለ ቦታ ላይ መቀመጥ ይችሉ ነበር፡፡ ፡ የቡድኑ የማጥቃት አጨዋወት ደካማ ነው፡፡ ከተከላካይ አማካይ እስከ አጥቂው ክፍል ድረስ በሊጉ ደረጃ ጥራት ያላቸው ተጫዋቾች ቢይዝም እንደቡድን ይህ ነው የሚባል የማጥቃት አጨዋወት የለውም፡፡ ሌላው የቡድኑ ችግር በየአመቱ አዲስ ቡድን መሆኑ ነው፡፡ ዘንድሮ ከ10 በላይ አዳዲስ ተጫዋች ያስፈረመው ባንክ አሁንም በሽግግር ውስጥ ለማለፍ ተገዷል፡፡ ፡ ኤፍሬም አሻሞ መልካም ውድድር ዘመን እያሳለፈ ይገኛል፡፡ የቡድኑ የማጥቃት እንቅስቃሴም በእሱ እንቅስቃሴ ላይ የተመሰረተ ነው፡፡ ዘግይቶ ወደ ቡድኑ ቋሚ አሰላለፍ የገባው ቢንያም በላይ እና አቤል አበበ ሌሎች የሚጠቀሱ ተጫዋቾች ናቸው፡፡፡ አዲስ የፈረመም ሆነ ቡድኑን የለቀቀ ተጫዋች የለም፡፡
